Når AaB og SønderjyskE mødes i den 7. og afgørende semifinale i ishockey i Aalborg fredag aften skal unge Kristian Vestergaard igen vogte målet. Den unge målmand får dermed sin karrieres vigtigste kamp. Den normale målmand Brian Greer blev skadet i den første semifinale, og har været ude siden. - Greer er ikke klar endnu, men ellers er alle mand klar, siger AaB Ishockeys sportsdirektør Ole Nielsen. AaB kan med en sejr spille sig i den fjerde DM-finale i træk. Sker det, så spiller de finale allerede på mandag i Herning. Hvis AaB skulle tabe aftenens semifinale, så må nordjyderne nøjes med bronzekampene. De spilles næste weekend mod Esbjerg.

Opsummering:
Det bliver igen Kristian Vestergaard, som skal vogte målet i den afgørende DM-semifinale fredag aften. Brian Greer er endnu ikke spilleklar.